Els xiquets/es es converteixen en els protagonistes del foc a Paterna
24/08/2017

# Els xiquets/es es converteixen en els protagonistes del foc a Paterna

[![Els xiquets/es es converteixen en els protagonistes del foc a Paterna](/images/noticias/2017/08/corda-queubines.jpg)](/images/noticias/2017/08/corda-queubines.jpg)

24.08.2017

La Federació Intercomparsas va celebrar anit un sopar de germanor en el col•legi Villar Palasí. A més de comparseros, molts veïns van voler unir-se a la festa que va acabar amb ball de disfresses i orquestra en directe

Paterna va acollir anit la primera Cordà Querubí protagonitzada per xiquets i xiquetes de 8 a 10 anys i organitzada per la Federació Interpenyes amb la col•laboració de l'Ajuntament.

Centenars de veïns i veïnes es van acostar fins al coetòdrom per a gaudir d'aquest nou espectacle, en el qual per primera vegada els xiquets i xiquetes participants van poder disparar coets adaptats a la seua edat.

L'espectacle va seguir els rituals propis de la Cordà, com el pas de la corneta per la gàbia, en el qual van participar l'alcalde, Juan Antonio Sagredo i el Coéter Major, Antonio Monrabal, i l'encès de la bengala verda que dóna començament al tiratge de coets.

Després del torn dels querubins, va tenir lloc la Cordà Infantil, dirigida a xiquets i xiquetes de 10 a 14 anys. Els xicotets participants, comptaven amb l'acreditació oficial per a participar en l'espectacle de foc, després d'haver rebut un curs específic sobre la matèria.

Finalment, els joves del municipi també van tenir ocasió de gaudir del seu espectacle de foc en l'acte organitzat pel Consell Sectorial de la Cordà, i demostrant la gran afició per la Cordà de les noves generacions paterneres.

Sopar de germanor i ball de disfresses de Intercomparsas

La Federació Intercomparsas va celebrar anit un sopar de germanor en el col•legi Villar Palasí. A més de comparseros, molts veïns van voler unir-se a la festa que va acabar amb ball de disfresses i orquestra en directe.

Tobogan gegant al carrer

Durant la demà centenars de veïns van acudir a gaudir del tobogan aquàtic de més de 100 metres que l'Ajuntament va instal•lar en el carrer Sant Antonio La Reina de les Festes, Raquel Cantarero al costat de la seua Cort, va ser l'encarregada d'inaugurar l'atracció aquàtica, que va permetre a famílies i amics gaudir d'un matí d'oci i diversió a l'aire lliure.